**ELŐTERJESZTÉS KÍSÉRŐ LAP**

**E-szám: 95/2017.**

**Tárgy: Döntés a Nagykovácsi Kispatak Óvoda helyiségeinek bérleti díjáról**

**Előterjesztő neve:** Kiszelné Mohos Katalin polgármester

**Előadó neve:** dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. szeptember 13.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. szeptember 13.**

**polgármester**

**Tisztelt Képviselő-testület!**

A Nagykovácsi Kispatak Óvoda eddig is teret engedett és a jövőben is teret kíván engedni - az eddigi évekhez hasonlóan - a külsős foglalkozásvezetők számára az óvodai helyiségek használatára.

Helyiségbérleti díj meghatározására kizárólag a Dózsa György utcai tagintézmény tornaterme tekintetében került sor bruttó 2000,-Ft/óra összegszerűségben a 139/2015. (IX. 17.) Kt. határozatban. A Kaszáló utca 16-18. székhelyű óvodaépületben található helyiségek bérleti díja tekintetében képviselőtestületi döntés még nem született, mert projekt kötelmek okán a helyiségek tekintetében ingyenes használatot kellett biztosítani a külső óvodafelhasználók számára. Ez a kötelezettség már nem áll fenn, így bérleti díj meghatározására és érvényesítésére van lehetőség a Kaszáló utcai tagintézmény helyiségeinek esetében is.

Kaszáló utca 16-18. szám alatti óvodaépületben bérbeadásra engedélyezhető helyiségek:

* tornaterem (82 m2)
* só-szoba (20 m2).

Dózsa György utca 39. szám alatti óvodaépületben bérbeadásra engedélyezhető helyiség:

* tornaterem (61 m2).

Az előterjesztés mellékletét képezi Szabó Orsolya Intézményvezető Asszony bérleti díj javaslata, amely mindhárom helyiség tekintetében bruttó 2000,-Ft/óra.

Mellékelem továbbá a 39/2016.(III. 31.) Kt. határozatot, amely a Nagykovácsi Általános Iskola helyiségeinek 2016. évben irányadó bérleti díjait tartalmazza. A Nagykovácsi Általános Iskola tekintetében az Önkormányzat már bérleti díj beszedésére nem jogosult, viszont a határozat megfelelően szemlélteti, hogy a gyermekek részére tartott, és a nagykovácsi székhelyű civil szervezetek által tartott foglakozások milyen mértékű bérleti díj kedvezményben részesültek.

Figyelemmel arra, hogy az Önkormányzat helyiségbérlet tekintetében a Nagykovácsi Általános Iskola felett már nem diszponál, kizárólag a Kispatak Óvoda helyiségei tekintetében van arra lehetősége a Képviselő-testületnek, hogy helyiségbérleti díj kedvezményével támogassa a gyermekeket, illetve a nagykovácsi székhelyű civil szervezeteket.

Mindezek alapján javaslom, hogy a gyermekek részére tartott foglalkozások tekintetében bruttó 1000,-Ft/óra kedvezményes bérleti díj, a nagykovácsi civil szervezetek által tartott foglakozások tekintetében pedig bruttó 1500,-Ft/óra kedvezményes bérleti díj kerüljön megállapításra. Javaslom továbbá, hogy a korábbi gyakorlatnak megfelelően, az intézmény a bérleti szerződésből befolyt bevétellel a saját költségvetésében önállóan rendelkezhessen.

Kérem a tisztelt Képviselő-testületet az előterjesztés megtárgyalására és a határozati javaslat egyszerű többséggel való elfogadására.

Nagykovácsi, 2017. szeptember 13.

Kiszelné Mohos Katalin

polgármester

Melléklet:

* Szabó Orsolya Intézményvezető Asszony helyiségbérleti díj javaslata,
* 39/2016. (III. 31.) Kt. határozat

**HATÁROZATI JAVASLAT**

**Tárgy: Döntés a Nagykovácsi Kispatak Óvoda helyiségeinek bérleti díjáról**

Nagykovácsi Nagyközség Önkormányzat Képviselő-testülete a Nagykovácsi Kispatak Óvoda helyiségeinek bruttó bérleti díjait 2017. szeptember 1-től az alábbiak szerint állapítja meg:

|  |  |  |  |
| --- | --- | --- | --- |
|  | **Bérleti díj (Ft/óra)** | **Kedvezményes bérleti díj (/Ft/óra)** | |
|  |  | **Gyermek** | **Nagykovácsi székhelyű civil szervezetek** |
| tornaterem Dózsa Gy. u. | 2000 | 1000 | 1.500 |
| tornaterem Kaszáló u. | 2000 | 1000 | 1.500 |
| sószoba Kaszáló u. | 2000 | 1000 | 1.500 |

A bérbeadás a kötelező feladatellátást nem veszélyeztetheti. A bérleti szerződést az intézmény saját nevében kötheti, a befolyt bérleti díjjal az intézmény költségvetési bevételként önállóan rendelkezhet.

Felhatalmazza a Polgármestert a szükséges intézkedések megtételére.

**Felelős:** polgármester

**Határidő:** azonnal